Jelasin soal Paralaks bintang  dalam bahasa melayu dong

Dalam skala bintang, paralaks bintang () dicipta oleh kedudukan orbit Bumi yang berbeza yang menyebabkan bintang terdekat kelihatan bergerak secara relative kepada bintang yang lebih jauh. Walau bagaimanapun, kesan ini lebih kecil dan sukar dicerap tanpa pengukuran yang sangat jitu.

Paralaks tahunan ditakrifkan sebagai perbezaan kedudukan bintang yang dilihat dari bumi dan matahari, dalam kata lain, sudut yang dicakupi pada bintang oleh purata jejari orbit Bumi mengelilingi Matahari. Diberikan dua titik pada dua belah orbit yang berlawanan, paralaks merupakan separuh kepada anjakan paralaks maksimum yang ketara dari bintang yang diperlihatkan dari dua titik itu. Parsek merupakan jarak bagi paralaks tahunan ialah 1 saat lengkok. Satu parsek bersamaan dengan 3.26 tahun cahaya.

Jarak bagi objek (dalam parsek) boleh dikira sebagai salingan kepada paralaks. Sebagai contoh, satelit Hipparcos mengukur paralaks bintang terdekat, Proxima Centauri,  pada 0.77233 saat lengkok (±0.00242"). Maka, jaraknya ialah 1/0.772=1.29 parsek atau lebih kurang 4.22 tahun cahaya (±0.01 tc).

Sudut yang terlibat dalam pengiraan adalah sangat kecil, sebagai contoh 0.772 saat lengkok adalah anggaran kepada sudut yang dicakupi oleh objek berdiameter lebih kurang 2 cm (secara kasar merupakan saiz suku dolar) yang terletak sejauh 5.3 kilometer jauh.